REPUBLIKA HRVATSKA

VUKOVARSKO-SRIJEMSKA ŽUPANIJA

OPĆINA TOMPOJEVCI

OPĆINSKO VIJEĆE

Tompojevci, 18. srpnja 2017. godine

**Z A P I S N I K**

s 2. sjednice Općinskog vijeća Općine Tompojevci, održane u prostorijama Ureda Općine Tompojevci, A.G. Matoša 1, Tompojevci, dana 18. srpnja 2017. godine s početkom u 18,00 sati.

**Sjednici su nazočni članovi Općinskog vijeća Općine Tompojevci**

1. Dubravko Martić - predsjednik
2. Tomislav Panenić
3. Amalija Lovrić
4. Dejan Ljikar
5. Bernadica Sitaš
6. Damir TkaLec
7. Zdravko Galović
8. Ivan Štefanac
9. Danijel Račman
10. Jelena Kovačević

**Odsutni:**

1. Zlatko Potočki, potpredsjednik Općinskog vijeća

2. Tatjana Penavić, član Općinskog vijeća

3. Marko Romić - predsjednik Savjeta mladih

**Osim članova Općinskog vijeća, sjednici su nazočni:**

1. Zdravko Zvonarić – Općinski načelnik
2. Kristina Kovačić - zamjenica Općinskog načelnika
3. Slavko Ždinjak – zamjenik općinskog načelnika iz reda pripadnika rusinske nacionalne manjine
4. Kata Cvitković – pročelnica JUO

Predsjednik Općinskog vijeća pozdravlja nazočne, utvrđuje kvorum i predlaže dnevni red:

1. Usvajanje zapisnika s konstituirajuće sjednice Općinskog vijeća.

2. Izbor Odbora za proračun i financije.

3. Izbor Odbora za statut i poslovnik.

4. Prijedlog Odluke o općinskim porezima.

5. Prijedlog Odluke o izmjeni odluke o usvajanju Strategije razvoja Općine Tompojevci.

6. Prijedlog odluku o raspoređivanju sredstava za rad političkih stranaka i članova Općinskog vijeća

Općine Tompojevci izabranih s liste grupe birača za 2017. godinu.

7. Prijedlog odluke o usvajanju Izvješća o radu Općinskog načelnika za period od 01. siječnja do 30. lipnja 2017. god.

8. Različito.

Predloženi dnevni red dat na glasovanje, te je isti jednoglasno prihvaćen.

**Točka 1.**

*Usvajanje zapisnika s konstituirajuće sjednice Općinskog vijeća*

**Zapisnik s konstituirajuće sjednice Općinskog vijeća usvojen jednoglasno.**

**Točka 2.**

*Izbor Odbora za proračun i financije*

*Amalija Lovrić* - ispred kandidacijske liste grupe birača predlaže za predsjednicu Odbora za Proračun i financije Amaliju Lovrić, a za članove Bernadicu Sitaš, Jelenu Kovačević, Mariju Filipović i Zdravka Galović-a.

Kako drugih prijedloga nije bilo predsjednik daje prijedlog na glasovanje. Nakon provedenog glasovanja konstatirao je, da je jednoglasno, sa 10 glasova ZA, donijeta:

**ODLUKA**

**O izboru Odbora za proračun i financije**

**Točka 3.**

*Izbor Odbora za statut i poslovnik*

*Amalija Lovrić* - ispred kandidacijske liste grupe birača predlaže za predsjednika Odbora za Statut i poslovnik Dubravka Martić, a za članove: Dejana Ljikar, , Zlatka Potočki, Katu Cvitković i Ivana Štefanac .

Kako drugih prijedloga nije bilo predsjednik daje prijedlog na glasovanje. Nakon provedenog glasovanja konstatirao je, da je jednoglasno, sa 10 glasova ZA, donijeta:

**ODLUKA**

**o izboru Odbora za statut i poslovnik**

**Točka 4.**

*Prijedlog Odluke o općinskim porezima*

Predsjednik Općinskog vijeća daje riječ Kati Cvitković.

*Kata Cvitković* - Zakonom o lokalnim porezima(„Narodne novine“ broj 115/2016), koji je stupio na snagu 01. siječnja 2017. godine propisano je da su jedinice lokalne samouprave (dakle i Općina Tompojevci), dužnedo 30. lipnja 2017. donijeti Odluku o Općinskim porezima ( osim Odluke o plaćanju poreza na nekretnine koja se treba donijeti do 30. studenoga 2017). To je fakultativni rok koji nije obvezujući, a buduće da su ove godine bili i izbori, nismo zakasnili ni da je donesemo sada. Sukladno Zakonu o lokalnim porezima fakultativni porezi (oni koji se mogu uvesti) su: prirez poreza na dohodak, porez na potrošnju, porez na kuće za odmor, porez na korištenje javnih površina. Obvezni porez( JLS su ga dužne uvesti i naplaćivati) je porez na nekretnine. Odluka o općinskim porezima se ubuduće može mijenjati najkasnije do 15. prosinca tekuće godine, a primjenjuje se od 1. siječnja iduće godine. Izuzetno odluke o prirezu mogu se donositi tijekom godine, moraju se objaviti u »Narodnim novinama«, a stupaju na snagu prvoga dana u mjesecu nakon mjeseca u kojem su objavljene. Općinski porezi Općine Tompojevci po sada važećoj odluci, su porez na potrošnju, porez na kuće za odmor, porez na javne površine i porez na tvrtku odnosno naziv. Porez na tvrtku, odnosno naziv više nije općinski porez po novom Zakonu. Prijedlog nove Odluke je da se uvedu slijedeći porezi: porez na potrošnju ( 3% ), porez na kuće za odmor ( 5,00 kn po četvornom metru) i porez na nekretnine. Porez na javne površine ni do sada nismo imali, a porez na kuće za odmor od 01.01.2018. godine se ukida i uvodi se porez na nekretnine. Prirez na porez nismo imali ni do sada.

Otvorena rasprava.

*Tomislav Panenić* - u ovom trenutku nema potrebe za uvođenjem prireza na porez (to je bolna točka i puno ovisi o općinskim financijama). Ključan je porez na nekretnine. Tu će nastati veliki problemi kod obračuna i same primjene. Treba napraviti projekcije i procjene i vidjeti kako pomoći onim ljudima koji su do sada plaćali komunalnu naknadu oko 100. Kn, a porez na nekretnine recimo 300. kn. Donošenje te odluke treba ostaviti za sam kraj roka.

*Damir Tkalec* - porez na nekretnine, slušajući ministra prostornog uređenja taj porez će rasteretiti građane, neće se plaćati za objekte koji se ne koriste, a o prirezu ne treba ni razmišljati.

*Općinski načelnik* - kod donošenja odluke moramo voditi računa o izgrađenosti naših gospodarstava i da te zgrade budu rasterečene.

*Kata Cvitković* - nema oslobođenje od poreza na nekretnine, izuzev objekata u vlasništvu JLS i sakralnih objekata.

*Damir Tkalec* - neka se izračuna koliki bi bio porez za recima objekt od 500,00 m2.

*Kata Cvitković* - kod obračuna poreza na nekretnine treba puno parametara znati (vrijednost boda, koeficijent namjene, koeficijent zone, koeficijent dobi) da bi se porez obračunao, nije to tako jednostavno i biti će jako puno problema doći do svih tih podataka koji su potrebni na navedeni obračun.

*Zdravko Galović* - sve stoji što je rečeno, šta nas sve čeka. Legalizacija nije dovršena. Nepoznanice su jako velike, da li će doći do izmjene zakona ne znamo. Neka se oformi jedna radna komisija za sve te poslove.

*Kata Cvitković* - porez se plaća na sve nekretnine, bez obzira da li su legalizirane ili ne.

*Tomislav Panenić* - stalno se govori da će porez biti takav kao i komunalna naknada, ali nije to baš tako, sve će to krenuti sa terena, pa će se vidjeti.

Nakon zaključene rasprave Općinsko vijeće je jednoglasno sa 10 glasova „ZA“ usvojilo:

**Odluku o općinskim porezima**

**Točka 5.**

*Prijedlog Odluke o izmjeni odluke o usvajanju Strategije razvoja Općine Tompojevci*

Predsjednik Općinskog vijeća daje riječ Kati Cvitković.

*Kata Cvitković* - u ožujku mjesecu donijeli smo odluku o usvajanju Strategije razvoja Općine Tompojevci za razdoblje 2016 - 2020. Sada bi ovom Odlukom trebali izmijeniti razdoblje tako da glasi: 2015. - 2020. To od nas traži Agencije za plaćanje u poljoprivredi, ribarstvu i ruralnom razvoju od koje smo dobili potporu u iznosu od 93.750,00 kuna( Mjera 7.1.1. „Sastavljanje i ažuriranje planova za razvoj jedinica lokalne samouprave“). Strategija obuhvaća i 2015. godinu, ali kako smo Strategiju radili u 2016. u odluci je bila navedena ta godina.

*Tomislav Panenić* - krivica nije na nama, država kasni, ta sredstva su trebala biti distribuirana još 2014. godine.

Općinsko vijeće, je bez rasprave, jednoglasno sa 10 glasova „ZA“ usvojilo:

**Odluku o izmjeni odluke o usvajanju Strategije razvoja Općine Tompojevci**

**Točka 6.**

*Prijedlog odluku o raspoređivanju sredstava za rad političkih stranaka i članova Općinskog vijeća Općine Tompojevci izabranih s liste grupe birača za 2017. godinu*

Predsjednik Općinskog vijeća daje riječ Kati Cvitković.

*Kata Cvitković* - u prosincu 2016. godine donijeta je Odluka o raspoređivanju sredstava za rad političkih stranaka i nezavisnih vijećnika/ca u Općinskom vijeću Općine Tompojevci za 2017. godinu i predviđena sredstva iznosila su 12.100,00 kuna ( 1.000,00 po vijećniku i 10% više za podzastupljeni spol - 1.100,00 kn - vijećnica). Kako su u svibnju mjesecu provedeni izbori za Općinsko vijeće, sastav se promijenio i sada imamo 8 vijećnika i 4 vijećnice, stoga je potrebno i tu odluku promijeniti. U članku 7. Prijedloga Odluke navedena su financijska sredstva koja su isplaćena starom sazivu vijeća i prijedlog rasporeda financijskih sredstava do konca godine za novi saziv Općinskog vijeća ( izračun se temeljio na istom iznosu po vijećniku/vijećnici kao i u prethodnoj odluci).

Općinsko vijeće, je bez rasprave, jednoglasno sa 10 glasova „ZA“ usvojilo:

**Odluku o raspoređivanju sredstava za rad političkih stranaka i članova Općinskog vijeća Općine Tompojevci izabranih s liste grupe birača za 2017. godinu**

**Točka 7.**

*Prijedlog Odluke o usvajanju Izvješća o radu Općinskog načelnika*

*za period od 01. siječnja - 30.lipnja 2017. god*

Predsjednik Općinskog vijeća daje riječ Općinskom načelniku.

*Općinski načelnik* - Izvješće o radu Općinskog načelnika za razdoblje od 01.01. - 30.06.2017. godine obuhvaća uvodni dio, područje zaposlenost, javnost rada, donošenje akata iz domene načelnika, predlaganje akata koje donosi Općinsko vijeće, te provedene aktivnosti. Kroz svaka okupljanja imam komunikaciju s ljudima, uvijek sam na raspolaganju i očekujem konstruktivnu raspravu.

Općinsko vijeće je, bez rasprave, jednoglasno sa 10 glasova „ZA“ usvojilo:

**Odluku o usvajanju Izvješća o radu Općinskog načelnika**

**za period od 01. siječnja do 30. lipnja 2017. god.**

**Točka 8.**

**Različito**

*Općinski načelnik*- izbori su prošli, jedan dio aktivnosti se nastavlja. Potpisan ugovor o koncesiji sa Komunalcem iz Vukovara. Održan je i jedan radni sastanak ovdje u općini s njihovim predstavnicima. Naš cilj je bio da se ovom koncesijom stavi pod upravljanje i reciklažno dvorište. Trebao bi se uposliti i jedan djelatnik s područja Općine, a po mogućnosti iz Mikluševaca (naravno mora zadovoljiti sve propisane uvjete natječaja). Komunalac je dječjoj igraonici u Bokšiću donio donaciju koja se sastoji od kompostera, slikovnica, voća i slatkiša. Glomazni otpad će se odvoziti dva puta godišnje. Dobili smo sredstva od ministarstva regionalnog razvoja i ministarstva graditeljstva za rekonstrukciju ceste u Berku (Spoj Čakovačke i Sotinačke), u Tompojevcima ( uz nogometno igralište i u Mikluševcima bi trebala biti prema groblju, ali se još uvijek ne zna ( ŽUC nam još uvijek nije odgovorio da li će tu cestu sufinancirati, jer ona je pod njihovom upravom). Radimo na troškovnicima i osiguranju preostalih potrebnih financijskih sredstava.

*Tomislav Panenić* - što se tiče koncesije ostvarili smo dobu cijenu. Ta cijena neće moći opstati jer će se povećati cijena deponiranja otpada. Onaj dio otpada koji se može izdvojiti treba odnijeti u reciklažno dvorište. Ukoliko građani ne budu odvajali otpad cijena će se povećati. Treba poslati obavijest po kućama u vezi paljenja, jer ljudi misle da se ne smije paliti samo u vrijeme žetve.. Proći po naseljima i vidjeti gdje nije obavljena košnja, pa da se stavi u neki plan.

*Damir Tkalec* - kažete da je dobra koncesija, ali ja ne vidim da je Komunalac išta uložio, papir i plastiku ćemo skupljati u vreće, a ne u kante. Traži informaciju ( za sljedeću sjednicu) tko je, a tko nije platio koncesiju i zakup poljoprivrednog zemljišta do 30. lipnja.

*Amalija Lovrić* - papir će se prikupljati u vreće, a plastika i staklo u kante.

*Zdravko Galović* - govori o nedostatku financijskih sredstava potrebnih za rekonstrukciju županijske ceste 4173 ( Berak - Mikluševci) , moramo se uključiti i obaviti razgovor sa ŽUC.

*Općinski načelnik* - bilo je govora na koordinaciji i o tim problemima ( a spomenulo se i financiranje izgradnje autobusnih stajališta), ali sredstava nema dovoljno. Ove godine ima na raspolaganju svega 32 mil kuna. Ja i Katica smo bili god gosp. Galića u vezi sufinanciranja ceste prema groblju u Mikluševcima, a spomenuli smo cestu Čakovci - Bokšić. Odgovor je da sredstava nema, da se mora voditi računa o prioritetima, a moraju biti zadovoljeni i neki uvjeti da bi se uopće uvrstila cesta u program ( jedan od tih je i 1000 vozila dnevno).

*Tomislav Panenić* - na županijskoj skupštini je bilo izvješće ŽUC-a, kako se smanjuje broj stanovnika, tako se smanjuje i broj automobila a time i sredstva od poreza na cestovna motorna vozila koja se koriste u ove svrhe. Ministarstvo prometa odobrava programe. Bilo bi realno da dobijemo bar 200.000 kuna za cestu u Mikluševcima.

*Općinski načelnik* - sutra se održava radionica u Vukovaru za program „ZAŽELI“, u kojem bi trebalo biti uposleno 12 žena, 900.000. kuna sredstava bi mogli povući. Program javnih radova se nastavlja, dosta toga je odrađeno, ali u tuđa dvorišta ne možemo ulaziti. Program je počeo u 6 mjesecu, a trava već kreće u trećem-četvrtom mjesecu, tako da smo morali uposliti djelatnike na ugovor o djelu i tu smo potrošili oko 9.000,00 kuna na naknade + gorivo i dr. Projekt - Centar za javne inicijative smo nominirali i nadamo se da će proći. Sanacija staza nije prošla, bili smo prvi ispod crte. Od instituta za javne financije dobili smo PRIZNANJE za transparentnost Općinskog proračuna, te zahvaljuje svima koji su tome doprinijeli.

*Tomislav Panenić* - bilo je lijepo vidjeti, kad smo u Saboru dobili materijale, da je naša općina među prvima. Transparentnost se mjeri u broju objavljenih proračunskih dokumenata na služenim internetskim stranicama lokalnih jedinica.

*Bernadica Sitaš* - želi spomenuti, da imamo dvije cijene za kante ( od 120 l i od 240 l).

Odgovor - budući da ima više kanti od 120 l, zato se priča o cijeni od 30,00 kuna.

Općinski načelnik - potpisan je ugovor s Domom zdravlja Vukovar o najmu objekta za zdravstvenu ambulantu u Mikluševcima. Dom zdravlja će izvršiti adaptaciju tog objekta, za koju je općina već izdala suglasnost.

*Zdravko Galović* - predlaže da se dovede u red dvorište zdravstvene ambulante u Čakovcima.

*Općinski načelnik* - naš djelatnik je već pokosio i vodi se računa o tome. Imamo problem s ona dva bora, ali njih ćemo posjeći za Božić i na taj način ih iskoristiti.

Imamo upita od župnika o uređenju prostora oko sakralnih objekata.

Zapisnik vodila Predsjednik Općinskog vijeća

Kata Cvitković Dubravko Martić